છેલ્લે આવે છે લિપસ્ટિક. છેલ્લા થોડા સમયથી વિદેશોની જેમ આપણે ત્યાં પણ લિક્વિડ લિપસ્ટિક અથવા લિપ-ગ્લૉસનો ક્રેઝ વધ્યો છે, પરંતુ મિનિમલ મેકઅપ દ્વારા આપણે આખા ચહેરાને ચમકીલો બનાવ્યો હોવાથી લિપ-મેકઅપ બને એટલો મૅટ રાખવામાં આવે તો ચહેરા પર શાઇનિંગ અને મૅટનું પર્ફે‍ક્ટ બૅલૅન્સ જળવાઈ રહે છે. એથી આ પ્રકારનો મેકઅપ કર્યો હોય ત્યારે હોઠને યોગ્ય આકાર આપવા લિપલાઇનરનો ઉપયોગ કરી એની વચ્ચે આછા ગુલાબી કે પિચ રંગની મૅટ લિપસ્ટિક અથવા તાજેતરમાં બહુ લોકપ્રિય બની રહેલા લિપ-ટિન્ટ લગાડવા જોઈએ. આવા લિપ-ટિન્ટ હોઠ પર જરૂર પૂરતો જ રંગ લગાડી મેકઅપને નૅચરલ દેખાડવાનું કામ કરે છે.